தஞ்சாவூர் இரா. இராமமூர்த்தி

தஞ்சாவூர் இர. இராமமூர்த்தி (Thanjavur R. Ramamoorthy) (15 சூன் 1929 - 22 சூன் 2019  ) என்பவர் தமிழ்நாட்டைச் சேர்ந்த கருநாடக இசை வித்வான் ஆவார். இவர் பண்டைய  தாள வாத்தியமான மிருதங்கத்தை வாசிப்பவர்.  மிருதங்கம் என்பது கருநாடக இசை வகையிலும், துருபத் வகையிலும் முதன்மையான தாள இசைக்கருவியாகும்.

 துவக்ககால வாழ்க்கையும், பயிற்சியும் 
இராமமூர்த்தி பிரபல வயலின் இசைக் கலைஞரான ஆர். இரத்தினம் பிள்ளை, கிருஷ்ணம்மாள் இணையருக்கு மகனாகப்  பிறந்தார். [ மேற்கோள் தேவை ]

1938 ஆம் ஆண்டு, தனது ஒன்பது வயதில் பிரம்மரிஷி பிரவம் பிள்ளையிடம் குருகுலவாசம் மேற்கொண்டார். "தஞ்சாவூர் பாணி"யில் பயிற்சி பெற்றார். இவரது மிருதங்க அரங்கேற்றம் 1941 இல் நடைபெற்றது. இவரது குரு இவரை மிருதங்க பக்கவாத்தியத்துடன் கூடிய கச்சேரிகள்/நிகழ்ச்சிகளில் வாசிக்க அனுமதித்தார். அந்தக் காலக்கட்டத்தில் பிரம்மர்ஷி பிரவம் பிள்ளை இவரை தஞ்சாவூரில் உள்ள புகழ்பெற்ற மிருதங்க வித்வான் பிரம்மரிஷி வைத்தியநாத ஐயரிடம் அழைத்து வந்து, அவரது குருகுலத்தில் (பள்ளியில்) சேர்த்துக் கொள்ளுமாறு கேட்டுக் கொண்டார். அங்கு இவர் "தஞ்சாவூர் பாணி"யில் மேலும் பயிற்சி பெற்றார். தஞ்சாவூர் ஆர். ராமமூர்த்தி, பாலக்காட்டு மணி ஐயர், டி. கே. மூர்த்தி ஆகியோர் வைத்தியநாத ஐயரின் குறிப்பிடத்தக்க சீடர்களாவர். வைத்தியநாத ஐயரிடம் மாணவராக  சேரும்போது அவர் திருவனந்தபுரத்தில் தங்கியிருந்தார், எனவே இவர் திருவனந்தபுரத்தில் மிருதங்கத்தில் உள்ள நுட்பங்களைக் கற்றுக்கொண்டார். மேலும் சில கச்சேரிகள் / நிகழ்ச்சிகளில் பங்கேற்கும்படி வழிநடத்தபட்டார். மேலும் இவர் மூன்று மாதங்களுக்கு ஒருமுறை அகில இந்திய வானொலி நிகழ்ச்சிகளிலும் பங்கேற்றார். [ மேற்கோள் தேவை ]

1943 முதல் இவருக்கு தொடர்ச்சியாக நிகழ்ச்சிகள் இருந்தன. மேலும் ஒவ்வொரு கச்சேரி/இசை நிகழ்ச்சியிலும் பாலக்காடு மணி ஐயர் (பத்ம பூஷண் விருது பெற்றவர் -1971), பழனி சுப்பிரமணிய பிள்ளை ஆகியோரின் இசை நிகழ்ச்சிகளில் இவரே மிருதங்கத்தை பக்க வாத்தியமாக வாசித்தார். அந்தக் காலத்தின் முன்னணிக் கலைஞர்கள் இவரை மேதை பாலக்காட்டு மணி ஐயர் மற்றும் பழனி சுப்பிரமணிய பிள்ளை ஆகியோருடன் இணையாக கருதி தங்கள் நிகழ்ச்சிகளில் மிருதங்கம் இசைக்குமாறு கேட்டுக்கொண்டனர். இவ்வாறு இவரது தொழில் வாழ்க்கை இருந்தபோது, திருச்சி அனைத்திந்திய வானொலியின் அப்போதைய நிலைய இயக்குநரான இருந்த பிரம்மரிஷி ஜி. டி. சாஸ்திரி, இவரை அகில இந்திய வானொலியில் கலைஞராக சேருமாறு எழுத்துப்பூர்வமாகக் கேட்டுக்கொண்டார். மேலும் இவர் தன் குருநாதரின் அறிவுறுத்தலின் பேரில் திருச்சியில் உள்ள அகில இந்திய வானொலியில் சேர்ந்தார். [ மேற்கோள் தேவை ]

 கௌரவங்கள் 
alt=Kalamamani 1980|வலது|289x289px|தமிழக ஆளுநர் சாதிக் அலி 1980 ஆம் ஆண்டு தஞ்சாவூர் ராமமூர்த்திக்கு கலைமாமணி பட்டத்தை வழங்கினார், அவருக்குப் பின்னால் தமிழக முதல்வர் எம்.ஜி. ராமச்சந்திரன்.

 26 சனவரி 1980 அன்று தமிழ்நாடு இயல் இசை நாடக மன்றம் " கலைமாமணி " பட்டத்தை அன்றைய தமிழ்நாடு மாண்புமிகு ஆளுநர் சாதிக் அலி மற்றும் மாண்புமிகு தமிழ்நாடு முதலமைச்சர் எம்.ஜி.ராமச்சந்திரன் ஆகியோரால் தங்கப் பதக்கத்துடன் வழங்கப்பட்டது.
 19 சூன் 1983 அன்று காரைக்குடி தமிழிசை சங்கம் "இசை கடல்" என்ற பட்டத்தை வழங்கியது.
 1983 முதல் 1985 வரை சிதம்பரத்தில் உள்ள அண்ணாமலைப் பல்கலைக்கழகத்தில் சங்கீத பூசண் பட்டம் வழங்குவதற்காக தேர்வுக் குழு உறுப்பினராகப் பணியாற்றினார்.
 மே 16, 1989 அன்று, திருச்சியில் உள்ள அகில இந்திய வானொலி தனது பொன்விழா கொண்டாட்டங்களின் போது மூத்த கலைஞர் என்ற முறையில் பொன்விழா மலரை அளித்து இவரை கௌரவித்தது.
 1989 ஆம் ஆண்டில், அகில இந்திய வானொலி சேவையில் ஓய்வு பெறும் தருவாயில் இருந்த இவர் அகில இந்திய வானொலி சேவையில் முதல் மனிதராக முதல் தரக் கலைஞர் என்ற பிரிவின் கீழ் வகைப்படுத்தப்பட்டார். ஒருமுறை, திருச்சியில் உள்ள ரோட்டரி சங்கம் அகில இந்திய வானொலியில் இவர் ஆற்றிய சேவைக்காக அவரை கௌரவித்தது.
 1990 ஆம் ஆண்டில் மதுரை மகாதேவ அஷ்டமி கமிட்டி, இசைத்துறையில் இவரது 50 ஆண்டுகால சேவைக்காகவும், மிருதங்கத்தை சிறப்பாக வாசிப்பதற்காகவும் இவரை கௌரவித்தது.
 1, ஏப்ரல், 1994 அன்று, சென்னை மகாராஜாபுரம் விஸ்வநாத ஐயர் அறக்கட்டளை அவரை மூத்த கலைஞராகக் கௌரவித்து.alt=MIRUTHANGA SELVAM|வலது|frameless|220x220px| முத்தமிழ்பேரவை விருது மிருதங்க செல்வம் பட்டத்தை தமிழக முன்னாள் முதல்வர் டாக்டர் மு. கருணாநிதி 1993 இல் வழங்கினார்.
 9 பிப்ரவரி 1997 அன்று, சென்னை முத்தமிழ் பேரவை ஏற்பாடு செய்த நிகழ்வில் மாண்புமிகு தமிழ்நாடு முதலமைச்சர் மு. கருணாநிதி அவர்களால் "மிருதங்க செல்வம்" என்ற பட்டத்துடன் தங்கப் பதக்கத்தையும் வழங்கினார்.
 திருச்சி மாவட்ட நல்ல நிதிக்குழு மாவட்ட ஆட்சியர் வே. மூர்த்தி தலைமையில் "கலைப் பேரொளி" ( 8.6.2001) என்ற பட்டம் வழங்கப்பட்டது.
 31 ஜனவரி 2002 அன்று, ஸ்ரீ சத்குரு தியாகபிரம்மா அறக்கட்டளை மற்றும் ஸ்ரீ சத்குரு சபை இவருக்கு தங்கப் பதக்கத்துடன் "லய வாத்ய ரத்னம்" என்ற பட்டத்தை வழங்கியது.alt=Vaadhya Padmam|வலது|frameless| பிரம்ம ஞான சபையால் வழங்கப்பட்ட "வாத்ய பத்மம்" 22.11.2002 முதல் 24.11.2002 வரை திருப்பூரில் நடைபெற்ற பழனி சுப்பிரமணிய பிள்ளை நினைவு இசை விழாவின் போது, ​​கருநாடக இசையில் இவர் ஆற்றிய நீண்ட கால சேவைக்காக "வாத்ய பத்மம்" என்ற விருது வழங்கப்பட்டது.
 3 திசம்பர் 3, 2014 அன்று, சென்னை பிரம்ம கான சபையின் திசம்பர் இசை விழாவின் தொடக்க நிகழ்ச்சியின் போது, இவருக்கு  "வாத்ய பத்மம்" பட்டம் வழங்கப்பட்டது. 
 28, சனவரி 28 அன்று, நகரத்தின் இளம் இசைக்கலைஞர்களைக் கொண்ட  திருச்சி கருநாடக இசைக்கலைஞர்களின் (TCM) ஆறாவது ஆண்டு விழாவின் போது, இவருக்கு டிஎம்சி வாழ்நாள் சாதனையாளர் விருது வழங்கப்பட்டது. 

 அகில இந்திய வானொலி பணி வாழ்க்கை 
1945 ஆம் ஆண்டு செப்டம்பர் 5 ஆம் தேதி பிரித்தானிய இந்திய அரசாங்கத்தால் அகில இந்திய வானொலியின் கலைஞராக நியமிக்கப்பட்டார்.  இவர் 1947 வரை பிரித்தானிய இந்திய அரசாங்கத்தின் கீழும், இந்திய அரசாங்கத்தின் கீழும் ஆக மொத்தம் 42 ஆண்டுகள் மிருதங்கக் கலைஞராகப் பணியாற்றினார். 1946 ஆம் ஆண்டில், பாபநாசம் சிவன், திருவாவடுதுறை டி. என். ராஜரத்தினம் பிள்ளை ஆகிய சிறந்த வித்வான்களின் வாய்ப்பாட்டு நிகழ்ச்சிகளுக்குப் பக்கவாத்தியம் வாசித்தார். அதைத் தொடர்ந்து, 1950 ஆம் ஆண்டில் அகில இந்திய வானொலி ஒரு நிபுணர் குழுவின் மூலம் கலைஞர்களைப் பல்வேறு தரங்களாகப் பிரிக்கும் முறையைக் கொண்டு வந்தது. முதல் நிபுணர் குழுவால் இவர் "ஏ" தரக் கலைஞராகத் தேர்ந்தெடுக்கப்பட்டார். 

 பிற குறிப்பிடத்தக்க இசைக்கலைஞர்களுக்கு வாசித்தது 
பாரத ரத்னா விருது பெற்ற ம. ச. சுப்புலட்சுமி, தா. கி. பட்டம்மாள், கே. பி. சுந்தராம்பாள், எம். எல். வசந்தகுமாரி, அரியக்குடி இராமானுஜ ஐயங்கார், மதுரை மணி ஐயர், ஆலத்தூர் சகோதரர்கள், பத்ம விபூசண் விருது பெற்ற டாக்டர். எம். பாலமுரளி கிருஷ்ணா, தியாகராஜ பாகவதர், எம். சி. கே. தியாகராஜா, சி. எஸ். ஜெயராமன் சீர்காழி கோவிந்தராஜன், டி. எம். சௌந்தரராஜன், கே. ஜே. யேசுதாஸ் ஆகியோருக்கு பக்கவாத்தியமாக மிருதங்கத்தை வாசித்துள்ளார்.

 மேற்கோள்கள் 

பகுப்பு:கலைமாமணி விருது பெற்றவர்கள்
பகுப்பு:மிருதங்கக் கலைஞர்கள்
பகுப்பு:2019 இறப்புகள்
பகுப்பு:1929 பிறப்புகள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
பகுப்பு:ஊர்ப் பெயரால் அறியப்படும் மக்கள்